पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोविशिल्ड वैक्सीन की सप्लाई नहीं पहुंचने से 45 से अधिक उम्र के करीब 50 हजार लोगों को दूसरी डोज नहीं लग पा रही है। पिछले एक सप्ताह से डिमांड के अनुसार डोज की सप्लाई नहीं मिल रही है। पहली डोज लगवाए 45 दिन बीतने के बाद दूसरी डोज लगनी थी, लेकिन कोविशिल्ड उपलब्ध नहीं होने से लोगों की परेशानी बढ़ गई है।
इधर, स्वास्थ्य विभाग के अधिकारियों का कहना है कि जयपुर से सप्लाई नहीं पहुंची है। इस वजह से कोविशिल्ड का संकट है। को-वैक्सीन उपलब्ध है। जिले में 45 से अधिक उम्र के लोगों का 45.58 फीसदी वैक्सीनेशन हो चुका है। वहीं 60 से अधिक उम्र के 63.32 प्रतिशत लोगों को टीके लगे हैं।
45 से 60 साल की उम्र के 6 लाख 70 हजार 337 लोगों को टीके लगने थे। इसके मुकाबले अब तक 3 लाख 58 हजार 373 का टीकाकरण हुआ है। स्वास्थ्य विभाग के आंकड़ों के मुताबिक 45 से अधिक उम्र के 1 लाख 69 हजार लोगों को पहली डोज लग चुकी है। दूसरी डोज अब तक सिर्फ 5 हजार 619 को ही लगी है।
दोनों डोज में ज्यादा अंतर नहीं, 6 सप्ताह में लगाना जरूरी
दोनों ही वैक्सीन प्रभावी है। लगभग समान प्रभावकारी है। डोज की उपलब्धता के अनुसार वैक्सीनेशन हो रहा है। साथ ही व्यक्ति को बीमारी की गंभीर स्थिति में जाने से रोकता है। पहली खुराक लेने के बाद दूसरी खुराक 6 -8 सप्ताह बाद तथा को को-वैक्सीन की पहली खुराक लेने के बाद दूसरी खुराक 28 दिन बाद लिया जाना चाहिए। वैक्सीन के दाेनाें डाेज लगवाना जरूरी है। कोविशिल्ड व को-वैक्सीन में ज्यादा अंतर नहीं है।
एक्सपर्ट व्यू- आठ सप्ताह तक इंतजार कर सकते हैं
जिले में कोविशिल्ड की सप्लाई कम हो रही है। इस स्थिति में पहली डोज लगा चुके लोग दूसरी डोज के लिए 8 सप्ताह का इंतजार कर सकते हैं। हालांकि कोविशिल्ड व को-वैक्सनी में कोई विशेष फर्क नहीं है। दोनों ही कोरोना की वैक्सीन है। इसलिए डरने की जरूरत नहीं है। डोज उपलब्ध होने पर टीकाकरण अवश्य करवा लें। क्योंकि दोनों डोज बेहद जरूरी है। -डॉ. आरके आसेरी, प्रिंसिपल मेडिकल कॉलेज बाड़मेर।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn